ഒന്നുകില് എല്ലാം ശരിയാകും, അല്ലെങ്കില് ഒരു കണ്ണിന്റെ കാഴ്ച നഷ്ടപ്പെടാം മഴവില് മനോരമയുടെ ഉടന് പണം പരിപാടിയിലൂടെ 10 ലക്ഷം സ്വന്തം ആക്കിയപ്പോള് പകുതി പണത്തിന് ഭീഷണിയുമായി പിതാവ് ബ്രെയിന് ട്യൂമറും ആയുള്ള യുദ്ധത്തില് വിശാഖിന് ആകെ കൂട്ട് അച്ഛമ്മ മാത്രം കൊല്ലം: മൂന്ന് മാസം പ്രായമുള്ളപ്പോള് അമ്മയും അച്ഛനും ഉപേക്ഷിച്ചു പോയപ്പോള് അച്ഛമ്മ കൈവിട്ടില്ല. കണ്ണിലെ കൃഷ്ണമണി പോലെ കാത്തു സൂക്ഷിച്ചു വളര്ത്തി, സ്വന്തം മകനായി. പിന്നീട് ബ്രെയിന് ട്യൂമറാണെന്നറിഞ്ഞപ്പോള് തളര്ന്നു പോയി. എങ്കിലും എങ്ങനെയും ചികിത്സിച്ചു ഭേദമാക്കണമെന്ന വാശിയിലായി. കിടക്കാടം പോലുമില്ലാതെ വാടകവീട്ടില് കഴിയുമ്ബോഴും പ്രതീക്ഷ അസ്തമിച്ചില്ല. ആരുമില്ലാത്തവര്ക്ക് ദൈവം തുണയാകുമെന്ന് പറഞ്ഞപോലെ കാര്യങ്ങള് മാറിമറിഞ്ഞപ്പോള് മഴവില് മനോരമയുടെ ഉടന് പണം എന്ന പരിപാടിയില് പങ്കെടുത്ത് 10 ലക്ഷം രൂപ നേടി. 10 ലക്ഷം കിട്ടി എന്നറിഞ്ഞപ്പോള് ഉപേക്ഷിച്ചു പോയ പിതാവെത്തി പകുതി പണം തിരികെ നല്കണമെന്ന് ഭീഷണിപ്പെടുത്തുകയും കയ്യേറ്റം ചെയ്യുകയും ചെയ്തു. ഉടന് പണത്തിലെ വിന്നര് കൊല്ലം ആശ്രാമം സ്വദേശിയും ഇപ്പോള് കരുനാഗപ്പള്ളി വെളുത്തമണലില് വാടകയ്ക്ക് താമസിക്കുന്ന വിശാഖി25ന് പറയാന് ഏറെയുണ്ട്. വിശാഖിന്റെ ജീവിത കഥ അമ്മഅച്ഛമ്മ രത്നമ്മയും വിശാഖും മറുനാടനോട് പങ്കുവയ്ക്കുകയാണ്. 1996 ലാണ് വിശാഖിനെ രത്നമ്മയ്ക്ക് ലഭിക്കുന്നത്. ചില പ്രത്യേക സാഹചര്യത്തില് വിശാഖിനെ മാതാപിതാക്കള് ഉപേക്ഷിക്കുകയും രത്നമ്മയും ഭര്ത്താവ് പുരുഷോത്തമനും ഏറ്റെടുക്കുകയുമായിരുന്നു. ഇപ്പോള് 77 വയസ്സുള്ള രത്നമ്മ ആ കഥ ഓര്ത്തെടുക്കുകയാണ്. എന്റെ കയ്യില് കിട്ടുമ്ബോള് അവന് 3 മാസം പ്രായം മാത്രമാണ്. വീട്ടു വേലയ്ക്ക് പോയാണ് വളര്ത്തിയത്. ആശ്രാമം കാവടിപ്പുറം നഗറിലായിരുന്നു വീട്. ഹയര്സെക്കണ്ടറിക്ക് പഠിക്കുമ്ബോഴാണ് വിശാഖിന് അസുഖത്തിന്റെ ലക്ഷണങ്ങള് കാണിച്ചു തുടങ്ങിയത്. തുടര്ന്ന് കൊല്ലം ബിഷപ്പ് ബെന്സിഗര് ആശുപത്രിയിലെത്തിച്ച് ചികിത്സ തുടങ്ങി. കണ്ണിനായിരുന്നു അസുഖം ബാധിച്ചത്. ഇടതു കണ്ണ് പുറത്തേക്ക് തള്ളിവരും. അവിടെ നിന്നും പിന്നീട് ഡോ.നായേഴ്സ് ഹോസ്പിറ്റലിലേക്കും ചികിത്സ മാറ്റി. ന്യൂറോ സംബന്ധമായ അസുഖമാണെന്നാണ് പറഞ്ഞിരുന്നത്. ഈ രണ്ടു ആശുപത്രികളിലും വിശാഖിന്റെ കഥ അറിയാവുന്നതിനാല് സൗജന്യമായാണ് ചികിത്സ നല്കിയത്. ഇതിനിടയില് എന്റെ ഭര്ത്താവ് പുരുഷോത്തമന് അസുഖം വന്ന് ചികിത്സയ്ക്കായി ഉണ്ടായിരുന്ന കിടപ്പാടം വില്ക്കേണ്ടി വന്നു. ഇപ്പോള് ഓര്മ നശിച്ച അവസ്ഥയിലാണ്. തൊട്ടു പിന്നാലെ എനിക്ക് ക്യാന്സര് ബാധിക്കുകയും ചെയ്തു. ആദ്യം വന്ന ക്യാന്സര് പൂര്ണ്ണമായും ആര്.സി.സിയിലെ ചികിത്സയില് ഭേദമായിരുന്നു. എന്നാല് ഇപ്പോള് വീണ്ടും വന്നിരിക്കുകയാണ്. നടുവില് മുഴയുടെ രൂപത്തിലാണ് ഇപ്പോള്. ഇത്രയും ദുരിതത്തിനിടയില് അവനെ മറ്റുള്ളവരുടെ സഹായത്താല് നല്ല വിദ്യാഭ്യാസം നല്കാന് കഴിഞ്ഞു. എ.എല്.ടി പഠിച്ചതിന് ശേഷം ഒ.ടി.ടെക്നീഷ്യന് കോഴ്സും ചെയ്തു. ഇതിനിടയില് അസുകം വീണ്ടും മൂര്ച്ഛിച്ചപ്പോള് നടത്തിയ വിശദമായ പരിശോധനയില് ആറുമാസം മുന്പ് ബ്രയിന് ട്യൂമറാണെന്ന് കണ്ടെത്തുകയായിരുന്നു. അറിഞ്ഞപ്പോള് ആകെ തളര്ന്നു പോയി. അവന് സ്വന്തമായി ജോലിക്ക് പോകാന് തുടങ്ങിപ്പോള് മുതല് അവന്റെ തണലിലാണ് ഞങ്ങള് ജീവിക്കുന്നത്. ഇപ്പോള് അവന് ജോലിക്ക് പാകാന് കഴിയാത്ത അവസ്ഥയിലാണ്. ചിലരുടെ കാരുണ്യത്താലാണ് ജീവിക്കുന്നത്. അപ്പോഴാണ് മഴവില് മനോരമയിലെ ഉടന് പണം എന്ന പരിപാടിയില് പങ്കെടുക്കുകയും സമ്മാനം ലഭിക്കുകയും ചെയ്തത്. അതില് പങ്കെടുത്ത കഥ എന്റെ മോന് പറയും. ബന്ധം പറഞ്ഞാല് എന്റെ അച്ഛമ്മയായി വരുമെങ്കിലും എന്റെ അമ്മയാണിത്, വിശാഖ് പറഞ്ഞു തുടങ്ങി. അമ്മ പറഞ്ഞ പോലെ വലിയ ദുരിതത്തില് കഴിയുമ്ബോഴാണ് മഴവില് മനോരമ എന്ന ചാനലില് പരിപാടിയില് പങ്കെടുത്ത് സമ്മാനം ലഭിക്കുന്നത്. ആരുമില്ലാത്തവര്ക്ക് ദൈവം തുണയുണ്ടാകുമെന്ന് പറയുന്നതിന്റെ നേര്ക്കാഴ്ചയായിരുന്നു എനിക്ക് ആ സമ്മാനം. ബ്രെയിന് ട്യൂമറാണ് എന്നറിഞ്ഞപ്പോള് ആദ്യമൊന്നു തളര്ന്നു. എങ്കിലും എന്റെ അച്ഛനും അമ്മയ്ക്കുംമുത്തശ്ശനും മുത്തശ്ശിയും ഞാനല്ലാതെ മറ്റാരും ആശ്രയം ഇല്ലാത്തതിനാല് തളരാതെ പോരാടാന് തീരുമാനിച്ചു. അതിനായി ആദ്യം പോയത് തിരുവനന്തപുരം മെഡിക്കല് കോളേജിലേക്കായിരുന്നു. പക്ഷേ ഓപ്പണ് സര്ജറി നടത്തിയാല് ജീവന് തന്നെ അപകടമുണ്ടാകുമെന്ന് അറിഞ്ഞതോടെ മറ്റെന്ത് മാര്ഗ്ഗമെന്ന് അന്വേഷിച്ചു. അപ്പോഴാണ് റേഡിയോ സര്ജറിയുടെ വിവരം ലഭിക്കുന്നത്. അത്തരം ചികിത്സ എറണാകുളം ആസ്റ്റര് മെഡ്സിറ്റിയില് മാത്രമേയുള്ളൂ. അവിടെ വലിയ തുക വേണ്ടി വരും. അങ്ങനെയാണ് വെല്ലൂര് സി.എം.സി ഹോസ്പിറ്റലില് പോകുന്നത്. വെല്ലൂരില് ഒന്നര ലക്ഷം രൂപയ്ക്ക് ചികിത്സ നടത്താമെന്ന് അറിയിച്ചു. അതിന്റെ ഭാഗമായി അവിടെ പോയി എല്ലാ പരിശോധനകളും പൂര്ത്തിയാക്കി. പക്ഷേ പണം കണ്ടെത്തുക എന്നത് ഒരു വലിയ കടമ്ബയായിരുന്നു. അതിനായി പല വഴികള് നോക്കിയിട്ടും നടക്കുന്നില്ല. ഇതിനിടക്ക് കൊല്ലത്തെ വാടക വീട്ടില് വാടക കൊടുക്കാന് കഴിയാത്തതിനാല് ഇറങ്ങേണ്ടി വന്നു. അങ്ങനെയാണ് കരുനാഗപ്പള്ളി വെളുത്ത മണലിലെ ബന്ധു വീട്ടിലെത്തുകയും അടുത്തു തന്നെയായി ഒരു വാടക വീട് സംഘടിപ്പിച്ച് അവിടേക്ക് താമസം മാറുകയുമായിരുന്നു. അപ്പോഴാണ് സുഹൃത്തായ ലാല് വീട്ടിലെ താരം എന്ന പരിപാടിയിലൂടെ എന്നെ മഴവില് മനോരമയുടെ ക്യാമറയുടെ മുന്നിലെത്തിക്കുന്നത്. അപ്പോള് എനിക്കും പരിപാടിയില് പങ്കെടുക്കാന് താല്പ്പര്യമുണ്ടെന്ന് അറിയിക്കുകയും പിന്നീട് അവര് വിളിക്കുകയുമായിരുന്നു. ഓഡിഷനില് സെലക്ടായ ശേഷം ഓഗസ്റ്റ് 14 ന് വീട്ടില് വച്ച് നടത്തിയ നടത്തിയ പരിപാടിയില് ജയിക്കുകയും പിന്നീട് 16 ന് എറണാകുളത്തെ സെന്ട്രല് സ്റ്റുഡിയോയിലെത്തി പങ്കെടുക്കുകയുമായിരുന്നു. ദൈവാനുഗ്രഹം ഒപ്പമുള്ളതു കൊണ്ട് എല്ലാ ചോദ്യങ്ങള്ക്കും ഉത്തരം പറഞ്ഞ് ജയിക്കാന് കഴിഞ്ഞു. 10 ലക്ഷം രൂപയാണ് സമ്മാനം ലഭിച്ചത്. ടാക്സ് കഴിഞ്ഞുള്ള തുകയാണ് കിട്ടുക. ആ തുക കൊണ്ട് എന്റെ ചികിത്സയും നടത്തണം അച്ഛമ്മയുടെ ചികിത്സയും നടത്തണം. എന്റെ റേഡിയോ സര്ജറി കഴിഞ്ഞ് 2 വര്ഷത്തിന് ശേഷം മാത്രമേ ഫലം എന്താകും എന്നറിയാന് കഴിയുള്ളൂ. കഴിഞ്ഞ ദിവസം ഡോക്ടറുമായി സംസാരിച്ചപ്പോള് സര്ജറി മൂലം ഒന്നുകില് എല്ലാം ശരിയാകും, അല്ലെങ്കില് ഒരു കണ്ണിന്റെ കാഴ്ച നഷ്ടപ്പെടാം അതുമല്ലെങ്കില് ശരീരം പൂര്ണ്ണമായും തളര്ന്നു പോകും. പക്ഷേ എനിക്ക് വിശ്വാസമുണ്ട്, ഞാന് രക്ഷപെടുമെന്ന്. എന്റെ അച്ഛനെയും അമ്മയെയും മരണം വരെ നോക്കണം. അതിനുള്ള ശക്തി ദൈവം തരും. പിന്നെ സ്വന്തമായി ഒരു വീട് എന്ന സ്വപ്നം യാഥാര്ത്ഥ്യമാക്കണം. അതിന് ഈ തുക കൊണ്ട് പറ്റില്ല എന്നറിയാം. ആരെങ്കിലും സഹായിക്കാതിരിക്കില്ല. വിശാഖ് പറഞ്ഞു നിര്ത്തി. വിശാഖിന്റെ അച്ഛനും അമ്മയും ഉപേക്ഷിച്ചു പോയി 25 വര്ഷം കഴിഞ്ഞിട്ടും ഇരുവരും തിരിഞ്ഞു നോക്കിയിട്ടില്ല. ഒരു തവണ ചികിത്സയുടെ ആവശ്യത്തിനായി ബന്ധു വഴി പിതാവ് കുറച്ചു രൂപ നല്കിയിരുന്നു. വിശാഖിന്റെ അമ്മയ്ക്ക് രണ്ടു പെണ്കുട്ടികള്കൂടിയുണ്ട്. അവര്ക്ക് വിശാഖിനെ അറിയാമെങ്കിലും ബന്ധപ്പെട്ടിട്ടില്ല. കൂടാതെ ക്യാന്സര് രോഗികളാണ് എന്നറിഞ്ഞതോടെ ബന്ധുക്കള് മാറ്റി നിര്ത്തുകയായിരുന്നു. എങ്കിലും രോഗാവസ്ഥയിലും കുട്ടികള്ക്ക് ട്യൂഷനെടുത്തും ഹോംനേഴ്സായി പോയും വിശാഖ് പ്രായധിക്യത്താല് തളര്ന്ന രണ്ടു മനുഷ്യജീവനുകളെ ചേര്ത്തു പിടിക്കുകയാണ്. വിശാഖിന് ഇപ്പോള് രോഗം മൂര്ച്ഛിച്ചിരിക്കുകയാണ്. കണ്ണില് നിന്നും മൂക്കില് രക്തം വരും. മഴവില് മനോരമയില് നിന്നും ലഭിക്കുന്ന പണം ഉപയോഗിച്ച് വേണം ഇനി ചികിത്സ നടത്താന്. വീടെന്ന സ്വപ്നത്തിന് ഇനിയും പണം വേണം. സുമനസ്സുകള് സഹായിക്കുമെന്ന പ്രതീക്ഷയാണ് വിശാഖിന്. വിശാഖിനെ ബന്ധപ്പെടാനുള്ള നമ്ബര് 9961810617. Stories you may Like